Бунёди миллии иҷтимоии маблағгузории Тоҷикистон

Лоиҳаи таҳкими устувории иҷтимоӣ-иқтисодӣ

(ЛТУИИ)

**НАҚШАИ РУШДИ ДЕҲА**

Деҳа: *Таниёл*

Ҷамоат: *Даҳана*

Шаҳр: *Кӯлоб*

Минтақа:  *Хатлон*

“\_\_\_” \_\_\_\_\_\_\_\_\_\_\_\_ 20\_\_\_ year.

**Давраи тадқиқот:** *аз 22.04.2022 то 26.04.2022*

**Тадқиқотчиён:** *Раҳимов Саймаҳмуд ва Нилуфари Искандаршо*

**Асоси интихоби ҷомеа барои арзёбии муштараки минтақаҳои деҳот.**

1. **Мақсад**: Гузаронидани тадқиқот дар сатҳи ҷомеа барои муайян кардани хусусиятҳои иҷтимоӣ, иқтисодӣ, институтсионалии ҷомеа, инчунин таҳлил ва муайян кардани сабабҳои камбизоатӣ, интихоб ва афзалият додани ҷомеа, инчунин роҳҳои ҳалли мушкилоти онҳо барои татбиқи минбаъдаи зерлоиҳа.
2. **Вазифаҳо:**

1. Муайян намудани сатҳи зиндагии аҳолии маҳалла тавассути таҳлилу арзёбӣ:

1. Мавҷудияти инфрасохтори иҷтимоӣ-иқтисодӣ;
2. Фавти кӯдакон ва сатҳи бемориҳои сироятӣ;
3. Мавҷудияти табақаи осебпазири аҳолӣ дар ҷомеа: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд;
4. Дараҷаи шуғл, манбаъҳо ва сатҳи даромад;
5. Сабабҳо ва сатҳи бекорӣ дар ҷомеа;
6. Самтҳои асосии хароҷот дар асоси буҷети солонаи оила;
7. Нишондиҳандаҳои камбизоатӣ ва гурӯҳбандии ҷомеаҳо аз рӯи сатҳи зиндагӣ.

2. Муайян кардани дараҷаи ягонагии сокинони ҷомеа ва/ё ихтилофҳои дохилии онҳо;

3. Муайян намудани масъалаҳои афзалиятноки ҷомеа;

4. Таҳлили захираҳо, имкониятҳо ва тайёрии аҳолӣ дар маҳалҳо барои ба ҳалли масъалаҳои иҷтимоӣ ва ҷалб намудани онҳо;

5. Арзёбии иқтидори институтсионалии ҷомеа ва роҳбарони он;

6. Муайян кардани дараҷаи иштироки ҷомеа ва қобилият дар пойдории лоиҳа;

7. Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.

8. Муайян намудани нерӯ ва нақши мақомоти ҳокимияти маҳаллӣ дар ҳалли проблемаҳои иҷтимоӣ;

9. Таҳияи нақшаи амалии ҷомеа.

**I. Тавсифҳои умумӣ:**

* 1. Ҷомеа: (Тавсифи ҷойгиршавии ҷуғрофии деҳа, пешниҳоди маълумоти демографӣ дар бораи деҳа, маълумоти пурра дар бораи гурӯҳҳои осебпазир, истифода аз маълумот аз тадқиқоти минтақавӣ).

|  |  |  |  |
| --- | --- | --- | --- |
| № б/т | Маълумот | Ченак | Нишондиҳанда |
| 1 | Ҷойгиршавии ҷуғрофӣ |  | *Қисмати шимолу шарқи ҷамоат, шимолу шарқии шаҳри Кӯлоб* |
| 2 | Шумораи хонаводаҳо | оила | *141* |
| 3 | Шумораи аҳолӣ | нафар | *1142* |
| аз он ҷумла: Мардҳо | нафар | *561* |
| 4 | Занҳо | нафар | *581* |
| Ҳайати этникӣ: Тоҷикон | нафар | *1140* |
|  | Ӯзбекҳо | нафар | *2* |
|  | Русҳо | нафар | *0* |
| 5 | Шумораи муҳоҷирони меҳнатӣ | нафар | *35* |
| 6 | Шумораи маъюбон | нафар | *23* |
| 7 | Шумораи оилаҳои бесаробон | оила | *5* |

* 1. Тавсифи ҳудуд: (Пешниҳоди харита-схемаи минтақа, ки аз ҷониби худи сокинон тартиб дода шудааст, бо нишон додани ҷойгиршавии объектҳои асосии инфрасохтори иҷтимоӣ-иқтисодӣ).

*Деҳаи Таниёл бо деҳаҳои Гулзор ва Хонобод ҳамсарҳад мебошад*

*Филиали МТМУ№17*

*Мағоза*

*Ҳаммоми ҷамъиятӣ*

*Бунгоҳи тиббӣ*

* 1. Тамоюлҳои рушди инфрасохтор: (Дар ин бахш дар бораи таърихи ҷомеа ва тамоюли рушди инфрасохтори иҷтимоӣ ва иқтисодии деҳа маълумот дода мешавад).

*Деҳаи Таниёл дар ҳайати деҳаҳои ҷамоати Даҳана соли 1930таъсис ёфтааст. Аҳолии муқимии деҳаи Таниёл асосан ба кишоварзӣ (зироаткорию, боғдорӣ ва чорвопарварӣ машғул ҳастанд. Дар давоми 92 соли мавҷудияти ҷомеаи Таниёл аз даврони собиқ Иттиҳоди Шӯравӣ ва давоми 30 соли истиклолият, дар деҳа иншоотҳои зерин: системаи таъмини оби нӯшокӣ ва барқтаъминкунӣ,2 адад кӯпрӯк,бунгоҳи тиббӣ ва роҳҳои дохили деҳа сохта ба истифода дода шудааст.*

|  |  |  |  |
| --- | --- | --- | --- |
| № б/т | Инфрасохтор | Шароит | Соли таъсис |
| *1* | *Филиали муассисаи таҳсилоти миёнаи умумии №17* | *Қисман фаъолият дорад, ба таъмири ҷорӣ ниёз дорад* | *2018* |
| *2* | *Хати оби нӯшокӣ* | *Коршоям аст* | *2016* |
| *3* | *Бунгоҳи тиббӣ* | *Қисман фаъолият дорад,ба таъмири умумӣ ниёз дорад* | *1988* |
| *4* | *Системаи барқтаъминкунӣ* | *Қисман амалкунанда аст, ба сохтмон ниёз дорад* | *1967* |
| *5* | *Купрӯк 2адад* | *Фаъолият доранд,таъмирталаб мебошад* | *1979-1982* |
| *6* | *Мағозаи № 1* | *Фаъолият дорад* | *2020* |
| *7* | *Роҳҳои дохили деҳа* | *Қисман роҳҳои деҳа сагнрез ва заминианд.* | *1968* |

**II. Таҳлили сатҳи зиндагии аҳолии деҳа*.*** *(Маълумоте, ки аз ҷомеа гирифта шудааст, пешниҳод кунед. Ҳар як унсур бояд таҳлили иттилоотии гирифташударо инъикос кунад ва бо омор тасдиқ карда шавад).*

* 1. Мавҷудияти инфрасохтори иҷтимоӣ-иқтисодӣ; (Вазъиятро тавсиф намуда, ба ҳар як инфрасохтори мавҷуда баҳо диҳед, талаботи ҷомеаро ба навъҳои нави хизматрасонӣ, дараҷа ва сифати таъсири инфрасохтор ба сатҳи зиндагии аҳолӣ нишон диҳед.).

|  |  |  |
| --- | --- | --- |
| № б/т | Инфрасохтори мавҷуда | Шарҳ |
| *1* | *Филиали муассисаи таҳсилоти миёнаи умумии №17* | Муассисаи таълимӣ соли 2018 ба истифода дода шудааст ва дар он 210 нафар хонанда ба таҳсил фаро гирифта шудаанд. Ба хонандагон 17 нафар омӯзгорон таълим медиҳанд. Муассисаи таълимӣ ба таъмири ҷорӣ, ҷои нишаст ва ба 5 синфхонаи иловагӣ эҳтиёҷ дорад. Деҳаи Таниёл муасссаи таҳсилоти миёнаи умумӣ надорад. 115 нафар хонандагони синфҳои болоӣ дар МТМУ №17-и деҳаи Гулзор таҳсил мекунанд. |
| *3* | *Хати оби нӯшокӣ* | *Сокинони деҳа 100 %-и хонаводаҳо бо оби тозаи ошомиданӣ дар хонаҳояшон таъмин ҳастанд* |
| *4* | *Бунгоҳи тиббӣ* | Дар деҳаи Таниёл муассисаи тиббӣ фаъолият мекунад.Бунгоҳи тибии деҳа соли сохтмонаш 1988 шумораи кормандони тиббӣ 4 нафар буда ба 1142 нафар сокинони деҳа хизмати тиббӣ мерасонанд . Муассисаи тиббӣ ба таъмири асосӣ,иваз кардани дару тирезаҳо,рангубори деворҳо,таҷҳизотҳои тиббӣ эхтиёч дорад*.* |
| *5* | *Системаи барқтаъминкунӣ* | *Системаи таъмини барқ коршоям аст,аммо бо гузашти трансформатор,симчӯбҳо ва ноқилҳои барқӣ фарсуда шудаанд. Тақрибан 70%-и симчӯбҳо ва ноқилҳои барқӣ,ба иваз кардан зарурат доранд, насби як адад трансформатор ниёз дорад. Ҳама кӯчаҳои деҳа ба ҷароғонкунонӣ эҳтиёҷ доранд,насби як адад трансформатори барқӣ эҳтиёҷ дорад.* |
| *6* | *Купрӯк -2 адад* | *Дар деҳаи Таниёл ду адад кӯпрукҳо ҳастанд, соли сохтмонашон 1979 ва 1982 буда, кӯпруки № 1 барои рафтуомади одамон ва воситаҳои нақлиёти аз деҳа ба тарафи макази ҷамоати Даҳана ва шаҳри Кӯлоб ва кӯпруки № 2 барои рафтуомади аҳоли, чорво ва воситаҳои нақлиёт ба заминҳои кишоварзӣ ва чарогоҳ хизмат мерасонанд.* |
| *7* | *Мағоза-1адад* | *Дар деҳа як адад мағозаҳои хусусӣ бо фурӯши молҳои ниёзи мардум хизмат мерасонад* |
| *8* | *Роҳҳои дохилии деҳа* | *Аксари роҳҳои дохилии деҳа сангрез ва заминӣ мебошанд, вазъи роҳҳо бад аст ва ба асфалтпӯш кардан ниёз доранд.* |

Эҳтиёҷот ба хизматрасониҳои нави инфрасохторӣ

|  |  |  |
| --- | --- | --- |
| № б/т | Инфрасохтори нави нақшавӣ | Дараҷаи таъсири инфросохтори нав ба сатҳи зиндагии мардум |
| *1* | *Сохтмони толори варзишӣ* | *Ҷавонон соҳиби майдончаи варзишии замонавӣ мешаванд, сокинони деҳа ба обу тоби бадан машғул шуда вазъи саломатиашон беҳтар мешавад, машғул шудани ҷавонон ба корҳои муфид* |
| *2* | *Боғчаи бачагон* | *Кӯдакони хурдсол ва волидайни онҳо соҳиби бинои боғчаи бачагонаи замонавӣ мешаванд. Шароити парвариш ва тарбияи кӯдакони хурдсол муҳайё мешавад. Волидайн шароити ба кор баромаданро пайдо мекунанд.* |
| *3* | *Барқарорсозии системаи таъмини барқ* | *Таъмини барқи доимӣ ба сокинони деҳа, истифодаи васеъи асбобҳои барқӣ дар хонаводаҳо, беҳтар шудани шароити донишомӯзии хонандагон ва дигар сокинони деҳа аз ҳисоби истифодаи васеъи шабакаҳои интернетӣ ва воситаҳои ахбори умум* |
| *4* | *Сохтмони роҳҳои дохилии деҳа* | *Дастрасии сокинони деҳа ба роҳи асфалтпӯш, беҳтар шудани шароити рафтуомади аҳолӣ ва воситаҳои нақлиёт, беҳтар шудани вазъи санитарӣ-гигиенӣ дар деҳа* |
| *5* | *Сохтмони синфхонаҳои иловагӣ* | *Хонандагон ва омӯзгорон соҳиби синфхонаҳои иловагӣ, бо тарзи замонавӣ сохташуда дорои ҳама шароити таълиму тарбия мешаванд. Сифати таълим ва донишомӯзии хонандагон беҳтар мешавад. Соатҳои таълими пурра ва бо нишон додани айёниятҳо гузаронида мешаванд* |

* 1. Фавти кӯдакон, сатҳ ва сабабҳои бемориҳои сироятӣ; (Пешниҳоди маълумоти аз ҷомеа гирифташуда дар бораи сабабҳои эҳтимолии сатҳи баланди бемориҳои сироятӣ, эпидемияҳо ва марги кӯдакон ва модарон).

|  |  |  |  |
| --- | --- | --- | --- |
| № б/т | Номгӯи бемориҳои сироятӣ | Шумораи фавтидагон дар 2 соли охир | Сабабҳои  бемориҳо |
| *1* | *Бемории шадиди рӯдаву меъда* | *-* | *Риоя накардани гигиенаи шахсӣ* |
| *2* | *Бемории шадиди роҳҳои нафас* | *-* | *Аз ҳисоби вирус, аз шахси бемор ба шахси солим гузаштани касал, шамолхӯрӣ* |
| *3* | *Сурхча* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *4* | *Гулафшон* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *5* | *Фалаҷшавӣ* | *-* | *Иммунизатсия нашудани кӯдак* |
| *6* | *Коронавирус (COVID 19)* | *-* | *Пандемия, бо ҳаво ва қатрагӣ аз шахси бемор ба шахси солим гузаштани касал* |

* 1. Мавҷудияти табақаи осебпазири аҳолӣ: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд; (Маълумоте, ки аз ҷамоат дар бораи гурӯҳҳои осебпазир гирифта шудааст, бо нишон додани манбаи даромади онҳо тавсиф кунед. Сифати хизматрасоние, ки аз ҷониби давлат расонида мешавад. Барои ин аҳолӣ маълумотҳои оморӣ пешниҳод кунед.).

|  |  |  |  |  |  |
| --- | --- | --- | --- | --- | --- |
| № б/т | Маълумот | Ченак | Нишон-диҳанда | Манбаи даромади онҳо | Имтиёзҳо аз тарафи давлат |
| 1 | *Шумораи хонаводаҳои бесаробон (зан сарвари оила)* | *оила* | *5* | *Нафақаи бесаробон, даромад аз хоҷагии хусусӣ* | *Пардохти нафақапулӣ* |
| 2 | *Шумораи оилаҳои серфарзанд* | *оила* | *4* | *Даромад дар шакли музди меҳнат, даромад аз хоҷагии хусусӣ* |  |
| 3 | *Шумораи маъюбон* | *оила* | *23* | *Нафақа* | *Пардохти нафақапулӣ* |

* 1. Шуғл, манбаъҳо ва сатҳи даромади аҳолӣ; (Маълумотро дар бораи сатҳи шуғл аз рӯи намуди шуғл нишон диҳед. Бо истифода аз диаграммаҳои даврӣ манбаъҳои даромад ва даромади миёнаи ҳар як сокини ҷамоатро бо сомонӣ нишон диҳед. Хангоми ба даст овардани маълумот дар байни мактаббачагон аз усули «тартиби рӯз» истифода баред).

Маълумот дар бораи сатҳи шуғли аҳолӣ ва даромади он дар шакли музди меҳнат, ҳаққи хизматрасонӣ.

|  |  |  |  |  |
| --- | --- | --- | --- | --- |
| № б/т | Номгӯи шуғл | Нишондиҳанда (нафар) | Даромади миёна дар як моҳ (сомонӣ) | Даромади миёнаи як сокини ҷомеа аз руи шуғл (сомонӣ) |
| *1* | *Зиёиён* | *32* | *870* | *10440* |
| *2* | *Кишоварзон* | *522* | *460* | *5520* |
| *3* | *Кироякорҳо* | *40* | *1350* | *16200* |
| *4* | *Муҳоҷирон* | *35* | *2100* | *25200* |
| *5* | *Сохибкорон* | *24* | *1860* | *22320* |
|  | *Ҳамагӣ* | *653* | *Х* |  |

Манбаҳои даромади аъзоёни ҷомеа:

1. *Музди меҳнат (музди кор, ҳаққи хизматрасонӣ);*
2. *Аз фаъолияти сохибкорӣ*
3. *Аз фурӯши мол, маҳсулот, чорво, парранда, моҳӣ ва ғайра;*
   1. Нишондиҳандаи ҳиссаи самтҳои асосии хароҷот аз ҳисоби буҷаи солонаи оила. (Самтҳои асосии хароҷоти оилаи миёнаро дар маҳал нишон диҳед. Самтҳои хароҷотро таҳлил кунед).

Хароҷоти буҷаи оилаи миёна дар як сол (сомонӣ)



* 1. Сабабҳо ва сатҳи бекорӣ дар ҷомеа; (Бо истифода аз усули диаграмма сатҳи маълумотнокии аъзоёни ҷомеаро нишон диҳед. Сабабҳо ва сатҳи бекориро муайян кунед. Дар бораи роҳҳои ҳалли мушкилоти бекорӣ аз аҳли ҷомеа пурсед. Тақвими кори мавсимиро пешниҳод кунед).

Нишондиҳандаҳои сатҳи бекорӣ дар деҳаи Таниёли ҷамоати Даҳана



Сабабҳои бекории аҳолии қобили меҳнат дар деҳа:

1. *Кам ё набудани ҷойҳои корӣ;*
2. *Музди меҳнати паст.*

Роҳҳои ҳалли мушкилот:

1. *Ташкили корхонаҳои истеҳсолӣ;*
2. *Ташкили ҷойҳои нави корӣ.*

2.7. Тавсифи нишондиҳандаҳои камбизоатӣ ва гурӯҳбандии сокинони ҷамоат аз рӯи сатҳи зиндагӣ; (Нишондиҳандаҳои камбизоатиро, ки худи сокинон муайян кардаанд, нишон диҳед. Ин нишондиҳандаҳоро таҳлил кунед. Барои нишон додани сатҳи камбизоатии аҳолӣ аз диаграммаҳои даврашакл истифода баред*).*

Гурӯҳбандии камбизоатҳо

**III. Дараҷаи ягонагии сокинони ҷомеа ва/ё ихтилофҳои дохилии онҳо** (Маълумотеро, ки дар бораи амалҳои муштарак дар ҷомеа ба ҳалли мушкилоти ҷомеа нигаронида шудааст, дар бораи ташаббускорони амалҳои муштарак тавсиф кунед. Назари худи сокинонро дар бораи натиҷаи ин амалҳо ва дараҷаи қаноатмандии онҳо баён кунед. Агар дар ҷомеа низоъҳои дохилӣ вуҷуд дошта бошанд, сабаби ин низоъҳоро нишон диҳед).

*Банақшагирӣ ва иҷрои корҳои дастаҷамъона ба монанди:*

1. *Тоза кардани ҷӯйборҳо ва кӯчаву роҳравҳо;*
2. *Сангфарш кардани кӯчаҳо;*
3. *Таъмири қубурҳои таъмини оби нӯшокӣ;*
4. *Таъмири системаи таъмини барқ; (иваз кардани равғани трансформатор, иваз кардани симчӯбҳо, ноқилҳои барқӣ);*
5. *Сохтмони хати оби нӯшокӣ бо саҳми ҷомеа ва шахсони саховатманд;*
6. *Саҳмгузории шаҳрвандони алоҳида ё волидайн дар таъмири муассисаҳои таҳсилоти миёнаи умумӣ, муассисаи томактабӣ ва ғайра;*
7. *Иштирок дар ҷашну маросимҳои миллӣ.*
8. **Масъалаҳои афзалиятноки ҷомеа;** (Масъалаҳоеро, ки ҷомеа муайян кардааст, тавсиф кунед. Сабабҳои мушкилот ва роҳҳои ҳалли онҳоро муайян кунед).

|  |  |  |
| --- | --- | --- |
| № б/т | Сабабҳои мушкилот | Роҳҳои ҳалли мушкилот |
| *1* | *Симчӯбҳо ва ноқилҳои барқӣ бо гузашти вақт аз таъсири барфу борон фарсуда гаштаанд,трансформатор қувваи барқро таъмин карда наметавонад,ноқилҳои барқӣ эҳтиёҷ дорад.* | *Сохтмони системаи таъмини барқ* |
| *2* | *Бо гузашти солҳо таъмирталаб шудани бинои мактаб, кӯҳнаю фарсуда шудани мизу курсиҳо, дару тиреза ва фарши синфхонаҳои филиали муассисаи таҳсилоти миёнаи умумии №17, норасоии синфхонаҳои иловагӣ* | *Таъмири ҷории филиали муассисаи таҳсилоти миёнаи умумии№17, сохтмони синфхонаҳои иловагӣ* |

1. **Таҳлили захираҳои мавҷуда барои ҷалби онҳо ба ҳалли мушкилоти ҷомеа;** (Рӯйхати захираҳоеро, ки ҷомеа муайян кардааст, ки метавонанд ба ҳалли мушкилот равона карда шаванд. Усули матритсаро барои муайян кардани хоҳишҳои ҷомеа ва афзалият додани ин захираҳо истифода баред).

|  |  |  |
| --- | --- | --- |
| № б/т | Номгуи мушкилот | Захираҳои ҷомеа оид ба ҳалли мушкилот |
| *1* | ***Иншоотҳои иҷтимоӣ инфрасохторӣ:***   * *Барқарорсозии системаи барқтаъминкунӣ;* * *Сохтмони синфхонаҳои иловагӣ;* * *Сохтмони роҳҳои дохили деҳа;* | * *Захираи неруҳои инсонӣ, (роҳбарикунанда);* * *Заҳираҳои меҳнатӣ, (қувваҳои корӣ);* * *Захираҳои табии, (замин,об);* * *Захираҳои физикӣ, (инфросохтори солим, техника, механизмҳо, асбобҳои корӣ);* * *Захираҳои молиявӣ, (саҳмгузории молию пулии ҷомеа).* |
| *2* | * ***Иншоотҳои иҷтимоӣ- иқтисодӣ****:* * *Сохтмони боғчаи бачагон;* * *Корхонаҳои хурди соҳибкорӣ.* | * *Заҳираи нерӯҳои инсонӣ;;* * *Захираҳои меҳнатӣ;* * *Захираҳои физикӣ;* * *Захираҳои молиявӣ.* |

**VI. Потенсиали институтсионалии ҷомеа ва роҳбарони он.** (Нишондиҳандаҳои иқтидори институтсионалии ҷомеа ва роҳбарони кунуниро пешниҳод кунед. Меъёрҳои роҳбарии аъзоёни ҷомеаро муайян кунед).

*Дар деҳаи Таниёл аз ҷумлаи нерӯҳои инсонӣ: - зиёиён, шахсони дар мақоми роҳбарикунанда, нафароне, ки иқтидор, қобилияти кор бо ҷамоаро доранд:*

*Маълумот оид ба захираҳо, нерӯҳои инсонии деҳаи Таниёл*

|  |  |  |
| --- | --- | --- |
| № б/т | Захираҳо | Меъёрҳои роҳбарии аъзоёни ҷамоа |
| *1* | *Раиси кумитаи маҳалла* | *Идоракунии умумии ҷомеа, ташкил ва гузаронидани ҷамъомадҳо, ҷашну маъракаҳо, ҷалби ҷомеа дар корҳои дастаҷамъона* |
| *2* | *Кумитаи занон* | *Кор бо занон, ҷалби занҳо оид ба иштирок онҳо дар чорабиниҳои деҳа,* |
| *3* | *Раиси КЛД* | *Баррасӣ, муҳокима, қабул ва пешниҳоди зерлоиҳаҳо, дастгирӣ ва намояндагии ҷомеаҳо дар раванди татбиқи зерлоиҳаҳо* |
| *4* | *НҶ* | *Назорат аз рафти иҷрои корҳои сохтмонӣ, пур кардани анкетаҳои баҳодиҳӣ, ҳисоботдиҳӣ* |

**VII. Дараҷае, ки ҷомеа дар пойдории натиҷаҳои лоиҳа иштирок мекунад.** (Бо истифода аз усулҳои PRA (таҳлили натиҷаҳои лоиҳа), муайян кардани қобилиятҳо ва қобилиятҳои ҷомеа барои дарбар гирифтани натиҷаҳои зерлоиҳаи имконпазир).

*Иштироки ҷомеа дар нигоҳдории натиҷаҳои лоиҳа*

*Аҳли ҷомеа нақшаи истифодабарӣ ва нигоҳдории лоиҳаро дар якҷоягӣ таҳия намуда, барои кам кардани сатҳи хавфҳо (корношоям шудан) чораҳо меандешанд. Аз ҷумлаи аъзоёни ҷомеа ду-се нафарро барои истифодабарӣ ва назорати фаъолияти лоиҳа интихоб ва вобаста менамоянд. Аз истифодабарандагони лоиҳа маблағ (пардохти ҳаққи хизмат) ҷамъоварӣ карда мешавад. Кумитаи лоиҳавии деҳа тартиби баҳисобгирӣ ва истифодабарии маблағҳои ҷамъоваришударо муайян менамоянд. Таъмир ва дар ҳолати корӣ нигоҳ доштани иншооти лоиҳавӣ аз ҳисоби маблағҳои пулии ҷомеа пардохт карда мешаванд. Бо мақсади паст кардани сатҳи хавфҳо, бо ҷалби мутахассиси соҳавӣ нигохубини техникии иншоотҳои лоиҳавӣ анҷом дода мешавад.*

**VIII**. **Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.** (Баҳодиҳии аъзоёни ҷомеаро оид ба барномаҳое, ки аз ҷониби дигар донорҳо амалӣ карда мешаванд, тавсиф кунед. Ин маълумот барои пешгӯии амалҳои минбаъдаи БМИМТ дар ҷомеа зарур аст).

|  |  |  |  |  |
| --- | --- | --- | --- | --- |
| № б/т | Номи лоиҳа | Маблағгузор | Маблағ (сомонӣ) | Натиҷаи иҷро |
| 1 | *Рушди Созмони Миллали Муттаҳид* | *UNDP* | *1036000* | *Иншооти обтаъминкунӣ ба истифода дода шуд* |
| 2 | *Сохтмони хати оби нӯшокӣ дар деҳаҳои Таниёл,Лавова,Калот ва Файзобод* |  |  |  |

*Бо маблағгузории Ташкилти Ғайридавлатии UNDP лоиҳаи «РушдиСозмои Миллали Муттаҳид» - сохтмони хати оби нӯшокӣ дар деҳаҳои Таниёл,Лавова,Калот ва Файзободи, ҷамоати Даҳана, нақшагирӣ шуда буд. Лоиҳаи мазкур бо супориши Корхонаи обу корези шаҳри Кӯлоб аз тарафи яке аз фирмаҳои сохтмонӣ ба иҷро расонида шуд. . Қубурҳои магистралли таъмини оби нӯшокӣ дар қисмати марказии деҳа кашида хобонида шудаанд. Аъзоёни ҷомеаи деҳаи Таниёл дар татбиқи ин лоиҳа иштироки бевосита доштанд, аз ҷумла: дар кандани чуқуриҳо ва хобонидани қубурҳо ба сохтмоничиён кӯмак расонидаанд. Аҳолии деҳа ба монанди сокинони дигар деҳаҳо хариди қубурҳои хурд, ҳисобкунакҳо ва иҷрои корҳои кандану васл кардани қубурҳоро аз магистрали асосӣ то хонаҳои истиқоматиашон ба ӯҳдаи худ гирифта буданд.*

**IX.** **Муайян кардани нерӯ ва нақши мақомоти ҳокимияти маҳаллӣ дар ҳалли мушкилоти ҷамъият.** (Инъикоси андешаи сокинон дар бораи иқтидори мақомоти маҳаллӣ, ҷойгоҳ ва нақши онҳо дар ҳалли мушкилоти иҷтимоӣ).

*Мақомоти худидоракунии шаҳрак ва деҳот дар ҷамоати Даҳана оид ба ҳалли мушкилоти ҷомеа нақши муҳим дорад. Ҷамоат аз рӯи шароит ва имконияҳои ҷойдошта оид ба рушд ва пешрафти ҷомеаҳои қаламрави худ доимо саъю кӯшиш менамояд. Дар пайдо кардани сармоягузориҳҳои эҳтимолӣ нақшаҳо таҳия карда, шахсони масъулро барои иҷро сафарбар менамояд. Сохторҳои мақомоти маҳаллӣ дар таъмини ҳуҷҷатгузориҳои шаҳрвандон, қабули дархостҳо ва ҳалли мушкилоти онҳо вазифадор ҳастанд.*

**X.** **Намунаи нақшаи амали ҷомеа;** (Бо фаъолон ва пешвоёни ҷомеа кор кунед, то нақшаи амалии ҷомеаро барои ҳалли масъалаҳои афзалиятноки ҷомеа таҳия кунед).

Нақшаи амали якҷояи ҷомеа дар ҳалли масъалаҳои афзалиятнокӣ деҳаи Таниёл

***А) Бо захираҳои дохилии ҷомеа***

1. *Таҳлил ва баҳодиҳӣ ба захираҳои дохилии ҷомеаи деҳаи Таниёл;*
2. *Муайян кардани мушкилоте, ки бо ҷалби захираҳои дохилӣ имкони иҷро дошта бошанд.*
3. *Таҳияи нақшаи харҷнома оид ба амалҳои муштараки ҷомеа;*
4. *Вобаста кардани шахсони масъул дар иҷрои масъалаҳои ҳалталаб; (хариди масолеҳи зарӯрӣ, ҷалби қувваи корӣ ва ғайра);*
5. *Иҷрои корҳои сохтмонӣ, кандан, сохтан, васл кардан ва дигар амалҳо;*
6. *Назорат, баҳодиҳӣ ва қабули иншооти лоиҳавӣ.*

***Б) Бо ҷалби сармоягузориҳои беруна***

1. *Муайян кардани эҳтиёҷоти афзалиятнок (дараҷаи аввал);*
2. *Таҳияи нақшаи харҷнома дар асоси пешниҳоди зерлоиҳавӣ;*
3. *Вобаста кардани шахсони масъул оид ба таҳияи пешниҳоди зерлоиҳавӣ;*
4. *Пайдо кардани сармоягузор (донор)-и эҳтимолӣ;*

**XI. Таҳлили умумӣ ва хулосаҳои тадқиқот. Мутобиқати ин ҷомеа ба меъёрҳои интихоб.** (**Барои ҳама бахшҳои тадқиқот хулосаҳо диҳед).**

Таҳлили умумӣ оид ба маълумотҳои демографӣ, мавҷудият ва рушди инфросохторҳои маҳаллӣ, ҳолати истифодабари ва коршоямии иншоотҳои мавҷудбударо дар деҳаи Таниёли ҷамоати Даҳанаи шаҳри Кӯлоб таҳлил карда хулосаҳо дода мешавад:

*Деҳаи Таниёл яке аз деҳаҳои сатҳи ҷамоати Даҳана ҳисоб меёбад ва дар он иншоотҳои инфрасохторӣ ба монанди: филиали МТМУ№17, бунгоҳи тиббӣ, системаи таъмини об, барқ,ҳаммоми ҷамъятӣ ва роҳҳои дохили деҳа мавҷуд ҳастанд ва кору фаъолият доранд. Қайд кардан зарур аст, ки системаи барқтаъминкнӣ баъди хизмати солҳои тӯлонӣ корношояму таъмирталаб шудааст ва таъмини барқ ба аҳолии деҳа ғайриқаноатбахш мебошад.Дар филиали МТМУ№17-и деҳа синфхонаҳои таълимӣ кифоя нест,роҳҳои дохилии деҳа қисман сангрезё заминӣ буда др ҳолати бад истифодабарӣ қарор доранд.*

Таҳлили сатҳи зиндагонии аҳолии деҳаи Таниёл.

*Инфрасохторҳои мавҷудбуда дар алоҳидагӣ арзёбӣ шуда, ҳолати онҳо шарҳ дода шудааст ва инчунин талаботи ҷомеа ба навъҳои дигари хизматрасониҳои ичтимоию иктисодӣ муайян карда шудааст. Татқиқотчиён дар хулосаеанд, ки иншоотҳои мавҷудбуда таъмиру бозсозӣ карда шуда, талаботи ҷомеа ба инфросохторҳои нав ба инобат гирифта шаванд.*

1. *Ҳолати фавти кӯдакон аз сабаби касалиҳои сироятӣ ба қайд гирифта нашудааст.*
2. *Дар деҳа 5 хонаводаҳои бесаробон, 4 хонаводаи серфарзанд ва 23 нафар маъюбон истиқомат доранд ва онҳо бо нафақаи иҷтимоӣ таъмин ҳастанд ва Шӯрои маҳалла аз ҳоли онҳо доимо бохабар аст.*
3. *Самтҳои асосии хароҷоти оилаи миёнаҳолро дар маҳал таҳлил карда муайян кардем, ки 49%-и даромадҳои хонавода барои таъмини озуқа ва 23% барои хариди либоса ҳарҷ карда мешавад.*
4. *Шуғл, манбаъҳо ва сатҳи даромади аҳолӣ. Аз нишондод ва таҳлили диаграммаи шӯғл маълум мешавад, ки 70%-и қувваҳои қобили меҳнат ба гурӯҳи кишоварзон ва 7% ба гурӯҳи кироякорҳо таалуқ доранд. Манбаҳои асосии даромади сокинони деҳа дар шакли музди меҳнат ва аз ҳисоби фурӯши молу маҳсулот мебошад. Сатҳи даромади сокинони деҳа аз рӯи шуғл: муҳоҷирони меҳнатӣ 2100 сомонӣ, соҳибкорон 1860 сомонӣ,кироякорҳо 1350 сомонӣ ,зиёиён 870сомонӣ ва кишоварзон 460 сомониро дар моҳ ташкил медиҳад.*
5. *Сабабҳои бекории аҳолии қобили меҳнат ва роҳҳои ҳалли мушкилот таҳлил карда шуд ва маълум гардид, ки набудани корхонаҳо, ҷойҳои корӣ ва паст будани музди кор яке аз сабабҳои асосии бекорӣ ва ташкили корхонаҳо, кушодани ҷойхои нави корӣ бо музди меҳнати мувофиқ, роҳи таъсир ба бекорӣ ҳисоб меёбанд.*
6. *Гурӯҳбандии сокинони деҳа ва нишондиҳандаҳои камбизоатӣ. Маълумоти диаграмаи гурӯҳбандии сокинони деҳа аз рӯи сатҳи зиндагӣ нишон медиҳад, ки 6%-и сокинони деҳа ба гурӯҳи сарватмандон, 79% ба гурӯҳи миёнаҳолҳо, ва 14% ба гурӯҳи камбизоатҳо шомиланд.*

**XII. Тавсияҳо барои идома додани кор бо ин ҷомеа.**

*Татқиқот оид ба хусусиятҳои иҷтимоӣ, иқтисодӣ инчунин таҳлилҳо оид ба гурӯҳбандии аҳолии ҷомеа бо нишон додани сабабҳои камбизоатӣ, муайян кардани захираҳои дохилӣ ва интихоби афзалиятҳои деҳаи Таниёл гузаронида шуда, тавсияи татқиқотчиён оид ба идома додани кор бо ҷомеаи деҳаи Таниёл чунин аст:*

* *Деҳаи Таниёл яе аз деҳаҳои сатҳи ҷамоати Даҳана ба ҳисоб меравад.Дар деҳ иншоотҳои иҷтимоию инфрасохторӣ мавҷуд аст.Таъминоти барқ ба аҳолии деҳа ғайриқаноатбахш мебошад.Филиали МТМУ№17-и деҳа ба сотмони синфхонаҳои иловагӣ эҳтиёҷ дорад.*

1. *Дар ҳалли мушкилоти ҷомеа вобаста ба интихоби зерлоиҳаҳои грантӣ кӯмаки беруна (ташкилотҳои кӯмакрасон) зарур аст;*
2. *Захираҳои дохилии ҷомеаи Таниёл дар ҳалли мушкилиҳои ҷомеа нокифоя мебошанд. Ҷомеаи деҳаи Таниёл бо захираҳои дохилии худ имкон дорад мушкилиҳои каммасрафро нақшагирӣ ва иҷро намояд (таъмири ҷории системаи таъмини барқ, таъмири ҷории системаи таъмини оби нӯшокӣ, тоза кардани ҷӯйборҳои дохили деҳа, тоза кардани партовгоҳҳо, саҳмгузорӣ дар таъмири хурди синфхонаҳои мактаб ва ғайраҳо);*
3. *Эҳтиёҷоти сокинони деҳаи Таниёли ҷамоати Даҳанаро ба инобат гирифта, идома додани кори лоиҳаро бо ин ҷомеа зарур мешуморем.*

Ҳисоботи мазкур тибқи методологияи БМИМТ тартиб дода шуда, дар ҷаласаи умумии ҷомеа баррасӣ ва тасдиқ карда шудааст.

«\_\_\_\_» \_\_\_\_\_\_\_\_\_\_\_\_\_\_\_\_\_ 20 \_\_\_\_\_\_\_ сол.

Менеҷери БМИМТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Намояндаи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ном ва номи падар имзо